Diari Oficial de la Generalitat Valenciana


Sumari del DOGV 3051, del 06-08-1997 (1997/9415)

RESOLUCIÓ de 25 de juliol de 1997, del conseller d'Ocupació, Indústria i Comerç, per la qual es determinen els diumenges i els dies festius hàbils per a la pràctica comercial en l'exercici 1997/98.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3051

Data del DOGV
:   06-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9415


Data del document
:   25-07-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 25 de juliol de 1997, del conseller d'Ocupació, Indústria i Comerç, per la qual es determinen els diumenges i els dies festius hàbils per a la pràctica comercial en l'exercici 1997/98.  
La Llei Orgànica 2/1996, de 15 de gener, fixa les condicions en què les comunitats autònomes poden procedir a la regulació dels horaris comercials, dins dels límits que es fixen en la mateixa Llei, i estableix que correspon a aquestes la determinació dels, com a mínim, vuit diumenges i dies festius en els quals els comerços implantats al seu àmbit territorial podran romandre oberts al públic.   
En conseqüència, a partir de l'experiència acumulada d'exercicis anteriors i vistes les propostes formulades per les cambres de comerç, associacions de consumidors i usuaris i organitzacions empresarials i sindicals, representatives dels diferents interessos afectats, resolc:  
Primer  
1. Durant el període que hi ha entre la data de publicació d'aquesta resolució i el 31 de gener de 1998, els establiments on s'exercisca una activitat comercial, radicats a la Comunitat Valenciana, podran romandre oberts al públic fins un màxim de vuit diumenges o dies festius.  
2. L'horari corresponent a cada diumenge o dia festiu habilitat comercialment, el fixarà lliurement el titular de l'establiment comercial, sense que puga excedir les dotze hores d'obertura.  
Segon  
1. A aquest efecte els establiments comercials interessats podran obrir al públic els diumenges o dies festius que s'indiquen a continuació:  
- 1 de novembre de 1997, dissabte, acumulació de dos dies festius.  
- 6 de desembre de 1997, dissabte, acumulació de dos dies festius.  
- 14 de desembre de 1997, diumenge, campanya de Nadal-Reis.  
- 21 de desembre de 1997, diumenge, campanya de Nadal-Reis.  
- 28 de desembre de 1997, diumenge, campanya de Nadal-Reis.  
- 4 de gener de 1998, diumenge, campanya de Nadal-Reis.  
2. A més dels sis dies fixats en l'apartat anterior, els establiments comercials que no hagueren fet ús de les habilitacions comercials dels dies 30 de març de 1997 i/o 6 de juliol de 1997, establides mitjançant les resolucions de 6 de març de 1997 i de 26 de juny de 1997, podran substituir-les per l'obertura al públic en un o dos dies que es podran seleccionar entre el 15 d'agost de 1997, el 5 d'octubre de 1997 i l'11 de gener de 1998.  
Tercer  
Els establiments comercials hauran d'informar adequadament el públic dels diumenges o dies festius en què romandran oberts durant l'any comercial.  
Quart  
Es faculta el director general de Comerç i Consum perquè adopte totes les mesures que calga per al desenvolupament i l'aplicació d'allò que disposa aquesta resolució.  
València, 25 de juliol de 1997.- El conseller d'Ocupació, Indústria i Comerç: Diego Such Pérez.